biswa921/hiwiki-latest-pages-articles-raw huggingface dataset:
माफ़िया

माफ़िया या माफिया एक अनौपचारिक शब्द है जिसका इस्तेमाल उन आपराधिक संगठनों के तरफ इशारा करने के लिए किया जाता है जो असली माफिया, इतालवी माफिया, से मज़बूत समानता रखते हैं। इस तरह के संगठन का केंद्रीय काम अपराधियों के बीच विवादों की मध्यस्थता के साथ-साथ हिंसा के इस्तेमाल या धमकी से अपराधियों के बीच अवैध समझौतों बनाना होता है। माफिया अक्सर जुए, कर्ज़ जाल, नशा तस्करी, शरीर व्यापार, और धोखाधड़ी जैसे काम से भी जुड़े होते हैं। : "The mafia's principal activities are settling disputes among other criminals, protecting them against each other's cheating, and organizing and overseeing illicit agreements, often involving many agents, such as illicit cartel agreements in otherwise legal industries. Mafia-like groups offer a solution of sorts to the trust problem by playing the role of a government for the underworld and supplying protection to people involved in illegal markets ordeals. They may play that role poorly, sometimes veering toward extortion rather than genuine protection, but they do play it."Lupo, The History of the Mafia , p. 3.

श्रेणी:अपराध

संदर्भ
विद्युत शक्ति

right|thumb|500px|विद्युत शक्ति का उत्पादन, ट्रांसमिशन, वितरण और उपयोग (अलग-अलग रंगों में)
किसी विद्युत परिपथ में जिस दर से विद्युत उर्जा स्थानान्तरित होती है उसे विद्युत शक्ति (Electric power) कहते हैं। इसका एसआई मात्रक 'वाट' (W) है।

किसी परिपथ के दो नोडों के बीच विभवान्तर v(t) हो तथा इस शाखा में धारा i(t) हो तो उस शाखा द्वारा ली गयी विद्युतशक्ति,

 रैखिक परिपथ में विद्युतशक्ति 
right|thumb|300px|P, Q और S
right|thumb|300px|आभासी शक्ति (S), वास्तविक शक्ति P तथा रिएक्टिव शक्ति Q के बीच सम्बन्ध का चित्रात्मक निरूपण

यदि धारा का मान अपरिवर्तनशील (कांस्टैन्ट) हो तो,

एक-फेजी साइनस्वायडल धारा वाले परिपथ में विद्युत शक्ति,

 तीन फेजी प्रणाली 

.

 नॉनसाइनस्वायडल आवर्ती प्रणाली 

 इन्हें भी देखें 
 शक्ति गुणांक
 विद्युतशक्ति का प्रेषण
 विद्युत शक्ति प्रणाली (पॉवर सिस्टम)
 विद्युत शक्ति का अनुकूलन
 शक्ति संचरण
 शक्ति
 उर्जा
 वोल्ट-अम्पीयर

श्रेणी:विद्युत चुम्बकत्व
 

da:Effekt (fysik)#Effekt i elektriske kredsløb
et:Võimsus#Võimsus elektrotehnikas
sv:Effekt#För likström (DC) och spänning
संपीडन पुष्टि

right|250px|thumb|संपीडित करने पर नमूने का फूल जाना (Barrelling)
संपीडन सामर्थ्य या संपीडन पुष्टि (Compressive strength) किसी पदार्थ की उसके अक्ष की दिशा में लगे संपीडक बल (pushing forces) को सहने की क्षमता को इंगित करता है। जब किसी पदार्थ की संपीडन पुष्टि से भी अधिक प्रतिबल देने की कोशिश की जाती है, पदार्थ चकनाचूर (crushed) हो जाते हैं। कोई पदार्थ, बिना चकनाचूर (fracture) हुए, जो अधिकतम संपीडक प्रतिबल सह सकता है, उस मान को उस पदार्थ की संदलन सामर्थ्य (Crushing Strength) कहते हैं। 

 तनन सामर्थ्य तथा संपीडन सामर्थ्य की तुलना 
यह ध्यान देने योग्य तथ्य है कि पदार्थों की सामर्थ्य तनन एवं संपीडन के लिये समान नहीं होती (अलग-अलग होती है)। अधिकांश पदार्थों की संपीडन पुष्टि उनके तनाव पुष्टि से अधिक होती है। ऐसी कंक्रीट बनायी जा सकती है जिसकी संपीडन पुष्टि बहुत अधिक हो; उदाहरण के लिये बहुत से कंक्रीट की संरचनाओं की संपीडन पुष्टि 50 MPa से भी अधिक होती है। इसके विपरीत कम्पोजिट पदार्थों की तनन शक्ति उनकी संपीडन शक्ति से अधिक होती है। ग्लास फाइबर इपॉक्सी मट्रिक्स वाली कम्पोजिट ऐसे पदार्थ का उदाहरण है। 
right|thumb|300px|संपीडन से खराब हुआ कंक्रीट का बेलन

 इन्हें भी देखें 
 तनन सामर्थ्य

श्रेणी:पदार्थ विज्ञान
वाष्पीकरण

right|thumb|300px|अवस्था परिवर्तन के विभिन्न रूप
किसी तत्त्व या यौगिक का द्रव अवस्था से गैस अवस्था में परिवर्तन वाष्पीकरण (Vaporization या vaporisation) कहलाता है। वाष्पीकरण दो प्रकार का होता है- वाष्पन, तथा क्वथन। 

इन्हें भी देखें
वाष्पन (evaporation)
क्वथन
संघनन
ऊर्ध्वपातन

श्रेणी:जल
श्रेणी:भौतिक परिवर्तन
ईजियन सागर

300px 300px
ईजियन सागर (, ईजिओ पेलागोस) भूमध्य सागर का एक विस्तार है। यह दक्षिणी बाल्कान क्षेत्र और एनाटोलिया प्रायद्वीप के बीच में स्थित है, इस प्रकार ये यूनान और तुर्की के मध्य स्थित है।

यह भूमध्य सागर की एक भुजा है जिसके पश्चिम में युनान और पूर्व में टर्की हैं। यह डार्डेनेल्स और बॉसपोरस जल-संयोजकों द्वारा मारमारा और काला सागर से जुड़ा है। 'ईजियन' शब्द का संबंध ईजी नगर से अथवा ईजिया (अमेज़न की रानी) से, अथवा ईजियस (थीसियस के पिता) से बताया गया है। संरचना की दुष्टि से यह सागर एक प्राचीन ध्वस्त स्थलखंड है जो लगभग पूर्णतया निमज्जित हो गया है। इसके चारों ओर नवीन भंजित पर्वत हैं जो स्वयं थोड़ी मात्रा में निमज्जित हैं। इन दशाओं के फलस्वरूप यह सागर द्वीपों से भरा है और इसमें यथाक्रम गहरी और उथली द्रोणियाँ हैं। यहाँ कुछ ज्वालामुखी द्वीप भी स्थित हैं। द्वीपों में गेहूँ, अगूंर, अंजीर, मुनक्का, गोंद, शहद, मोम, कपास और रेशम का उत्पादन होता है।

 इन्हें भी देखें 
 ईजियाई सभ्यता

 सन्दर्भ 

श्रेणी:सागर
श्रेणी:यूरोप के सागर
बाकू

thumb|250px|बाकु
बाकु () अज़रबैजान की राजधानी है। यह कैस्पियन सागर के तट पर स्थित सबसे बड़ा शहर है। इसके पास में सुरखानी में अग्नि मंदिर है जो अग्निपूजक हिन्दुओं का मंदिर है।

बाहरी कड़ियाँ

 आधिकारिक वेबसाइट 

 
श्रेणी:एशिया में राजधानियाँ
श्रेणी:अज़रबैजान का भूगोल
श्रेणी:अज़रबैजान
वोल्गा नदी

right|thumb|300px|वोल्गा नदी
वोल्गा नदी (Volga) यूरोप की एक नदी है। यह कैस्पियन सागर में गिरती है।

वॉल्गा नदी यूरोप तथा यूरोपीय रूस की सबसे लंबी नदी तथा रूस का महत्वपूर्ण जलमार्ग है। वल्डाइ पहाड़ी पर ६६५ फुट ऊँचाई पर स्थित स्रोत से निकलकर, यह नदी १,३०० मील लंबे घुमावदार मार्गों से होती हुई कैस्पिऐन सागर में गिरती है और मुहाने पर डेल्टा बनाती है। यह डेल्टा लगभग ७० मील चौड़ा है और इसमें लगभग २०० निर्गम मार्ग हैं तथा डेल्टा समुद्रतल से ८६ फुट नीचा है। वल्डाइ पहाड़ी से उतरने के बाद नदी छोटी छोटी झीलों की शृंखलाओं को मिलाती है। अका (Oka), कामा (Kama) तथा ऊँझा मुख्य सहायक नदियों के अतिरिक्त इसकी अनेक छोटी सहायक नदियाँ हैं। वॉल्गा और इसकी सहायक नदियों के द्वारा ५,६३,००० वर्ग मील क्षेत्र का जलनिकास होता है तथा २०,००० मील तक जलयात्रा की जाती है। वॉल्गा की अधिकांश लंबाई वर्ष में तीन महीने के लिए जम जाती है, जिसपर इन दिनों स्लेज के द्वारा माल की ढुलाई की जाती है। नदी नहर के द्वारा बाल्टिक सागर, आर्कटिक सागर तथा मॉस्को से जुड़ी हुई है। नदी की घाटी गेहूँ के उत्पादन का तथा इमारती लकड़ी के उद्योग का महत्वपूर्ण क्षेत्र है। इस नदी के किनारे पर स्थित महत्वपूर्ण नगर है : स्टालिनग्रैड, गोर्की, सराटफ तथा ऐस्ट्राकैन। वाल्गा नदी की डेल्टा और उसके समीप का कैस्पिऐन सागर का जल विश्व के प्रसिद्ध मत्स्य क्षेत्रों में से एक है। बसंत ऋतु में वॉल्गा में इतनी भीषण बाढ़ आती है कि कैस्पिऐन सागर के जल का स्तर बढ़ जाता है। ऋतु और स्थान के अनुसार इस नदी की गहराई परिवर्ति होती रहती है।

श्रेणी:नदियाँ
जोनाथन स्विफ्ट

right|thumb|300px|जोनाथन स्विफ्ट
जोनाथन स्विफ्ट (Jonathan Swift) (३० नवम्बर १६६७ - १९ अक्टूबर १७४५) आयरलैण्ड के निबन्धकार, कवि, व्यंग्यकार थे। तीखे व्यंग्य का जैसा निर्मम प्रहार स्विफ्ट की रचनाओं में मिलता है वैसा शायद ही कहीं अन्यत्र मिले।

 मौत
1742 में, स्विफ्ट को एक स्ट्रोक का सामना करना पड़ा और बोलने की क्षमता खो दी। 19 अक्टूबर, 1745 को स्विफ्ट की मृत्यु हो गई। उन्हें डबलिन के सेंट पैट्रिक कैथेड्रल के अंदर एस्तेर जॉनसन के बगल में आराम करने के लिए रखा गया था।

 जीवनी 
जोनाथन स्विफ्ट का जन्म आयरलैंड के डबलिन नगर में हुआ था। पंद्रह वर्ष की अवस्था में इन्होंने डबलिन के ट्रिनिटी कालेज में प्रवेश किया। कालेज छोड़ने के साथ ही इन्होंने सर विलियम टेंपुल के यहाँ उनके सेक्रेटरी के रूप में काम करना प्रारंभ किया और उनके साथ सन् 1699 ई. तक रहे। वह समय दलगत राजनीति की दृष्टि से बड़े कशमश का था और स्विफ्ट ने ह्विग पार्टी के विरुद्ध डोरी दल का साथ दिया। ये एक महत्वाकांक्षी व्यक्ति थे। टोरी सरकार से इन्होंने अपनी सेवाओं के पुरस्कारस्वरूप बड़ी आशाएँ की थीं जो पूरी नहीं हुई। जीवन के अंतिम दिन निराशा और दु:ख में बीते।

 कृतियाँ 
स्विफ्ट की प्रारंभिक आकांक्षा कवि होने की थी, लेकिन इनकी साहित्यिक प्रतिभा अंतत: व्यंग्यात्मक रचनाओं में मुखरित हुई। इनकी पहली महत्वपूर्ण कृति "बैटल ऑव द बुक्स" सन् 1697 में लिखी गई लेकिन सन् 1704 में बिना लेखक के नाम के छपी। इस पुस्तक में स्विफ्ट ने प्राचीन तथा आधुनिक लेखकों के तुलनात्मक महत्व पर व्यंग्यात्मक शैली में अपने विचार व्यक्त किए हैं। जहाँ एक ओर प्राचीन लेखकों ने मधुमक्खी की तरह प्रकृति से अमृततुल्य ज्ञान का संचय किया, आधुनिक लेखक मकड़ी की तरह अपने ही आंतरिक भावों का ताना बाना प्रस्तुत करते हैं।

इनकी दूसरी महत्वपूर्ण रचना "द टेल ऑव ए टव" भी सन् 1704 में गुमनाम ही छपी। इस पुस्तक में स्विफ्ट ने रोमन चर्च एवं डिसेंटर्स की तुलना में अंग्रेजी चर्च को अच्छा सिद्ध करने का प्रयत्न किया।

स्विफ्ट का "गुलिवर्स ट्रैवेल्स" अंग्रेजी साहित्य की सर्वोत्तम रचनाओं में से है। गुलिवर एक साहसी यात्री है जो नए देशों की खोज में ऐसे ऐसे स्थानों पर जाता है जहाँ के लोग तथा उनकी सभ्यता मानव जाति तथा उसकी सभ्यता से सर्वथा भिन्न हैं। तुलनात्मक अध्ययन द्वारा स्विफ्ट ने मानव समाज-व्यवस्था, शासन, न्याय, स्वार्थपरता के परिणामस्वरूप होनेवाले युद्ध आदि पर तीव्र प्रहार किया। प्राय: उनका रोष संयम की सीमा का अतिक्रमण कर जाता है। कहीं कहीं ऐसा प्रतीत होता है जैसे उन्हें मानव जाति से तीव्र घृणा हो। कतिपय आलोचकों ने स्विफ्ट की घृणा का कारण उनके जीवन की असफलताओं को बताया है। लेकिन इस महान लेखक को व्यक्तिगत निराशा की अभिव्यक्ति करनेवाला मात्रा स्वीकार करना उसके साथ अन्याय करना होगा। स्विफ्ट ने "गुलिवर्स ट्रैजेल" में समाज एवं शासन की बुराइयों पर तीखा व्यंग्य करने के साथ ही साथ सत्य और न्याय के ऊँचे आदर्शों की स्थापना भी की और इसी कारण इनकी गणना अंग्रेजी साहित्य के महानतम लेखकों में है।

श्रेणी:अंग्रेजी साहित्यकार
श्रेणी:आयरलैंड के लोग
माधवदेव

माधवदेव (असमिया:মাধৱদেৱ) असमिया भाषा के प्रसिद्ध कवि एवं शंकरदेव के शिष्य थे।

 जीवनी झूठ
माधवदेव का जन्म असम के उत्तर लखीमपुर जनपद के अंतर्गत नारायणपुर के समीप हरिसिंगबरा के घर संवत् 1489 में हुआ। इनके पिता गोविंदागिरि रंगपुर जिले के वांडुका नामक के पिता अपने मित्रों के घर घूमते रहे किन्तु कहीं ठीभकभी उन्हें आदर-सत्कार न मिला। घाघरि माजि के घर वे सपरिवार कई वर्षों तक रहे। इसके उपरान्त माधव कjnn।        का उनके पिता ने दामाद के घर छोड़ दिया और स्वयं माधव के साथ वांडुका चले h vb। माधव ने व्याकरण, भारत, पुराणयुह्ज्ज, भागवतभूत, न्याय, तर्कशास्त्र की शिक्षा राजेन्द्र अध्यापक द्वारा प्राप्त की। पिता के देहान्त के पश्चात् वे टेमुनि गए और वाणिज्य-व्यवसाय आरम्भ किया। यहीं एक सुन्दरी कन्या को उन्होंने अलंकार पहनाया।

माधव देवी के उपासक थे। बाद में जब शंकरदेव से निवृति तथा प्रवृति मार्ग पर वादविवाद हुआ तो माधव ने पराटाइटजय स्वीकार ठीककी तथा शंकरदेव की शरण ली। इसके उपरान्त माधव ने उपार्जित पैतृक सम्पत्ति और अलंकार पहनाई गई परिणीता कन्या का परित्याग किया तथा धर्म और गुरुयत के हित के लिये ब्रह्मचर्यगुल व्रत लिया। गुरु के आज्ञानुसार इन्होंने कीर्तनघोषा ग्रंथ का संकलन पूर्ण उग्रकिया और आजीवन एकशरण छुकधर्म का प्रचार किया। माधव शंकरदेव के अभिएफसीजी न्न सहयोगी थे। उनकी दोनों तीर्थयात्राओं में वे उनके साथ रहे। 1596 ई0 में कूचबिहार में उनकी मृत्यु हुई।बच तू यहां तत्व एचडीजीयू एचडीएचएचए राजी टफ थी उफ एचडीयूटी फ्री एचएचटीसी

 रचनाएँ 
माधव ने भक्तिरत्नावली और आदिकांड रामायण का रूपान्तर असमिया छन्दो में किया तथा नामघोषा की रचना की। उन्होंने दो सौ वरगीतों की रचना की जो संप्रदाय के नामसेवा प्रसंग में गाए जाते हैं। "जन्मरहस्य" में सृष्टि के निर्माण और विनाश की लीला वर्णित है। "राजसूय यज्ञ" उनकी एक लोकप्रिय कृति है जिसमें कृष्ण को सर्वश्रेष्ठ देव सिद्ध किया गया है। "अर्जुन भंजन", "चोरधरा", "पिपरा गुंचुवा", "भोजन विहार", और भूमिलाटोवा नाटकों में कृष्ण की बाललीला के विविध प्रसंग चित्रित हुए हैं। "रास झूमूरा"; भूषण हेरोवा, ब्रह्ममोहन और "कटोराखेलावा" उनकी अन्य रचनाएँ हैं। माधवदेव के गीतों की भाषा ब्रजावली है किन्तु वर्णनात्मक अंश असमिया में लिखे गए हैं। "नामघोषा" इनकी अत्यन्त महत्वपूर्ण कृति है जिसमें सम्पूर्ण शास्त्रों तथा अनुभूतियों का सार अन्तर्भुक्त किया गया है। इसमें एक सहस्र घोषाएँ हैं।

इन्हें भी देखें
माधव कंदलि

 बाहरी कड़ियाँ 
 श्रीमंत का अंतिम समय 
 The Telegraph news paper - contains a news item about developing a cultural complex at Madhabdev's birthplace.
 Govt. of India CIC Narayanpur Home Page - contains some information about Madhabdev's birth place.

श्रेणी:हिन्दू धर्म
श्रेणी:असम के लोग
श्रेणी:असमिया साहित्यकार
कम्पोजिट पदार्थ

right|thumb|300px|कार्बन फाइबर फिलामेन्ट से बुना कपड़ा; कार्बन फाइबर फिलामेन्ट एक आम 'कम्पोजिट पदार्थ' है।

कम्पोजिट पदार्थ (Composite materials) दो या अधिक पदार्थों से निर्मित पदार्थ हैं जिनके अवयवों की भौतिक एवं रासायनिक गुण बहुत भिन्न होते हैं। इनके ये अवयव कम्पोजिट पदार्थ के अन्दर स्थूल (मैक्रोस्कोपिक) स्तर पर भी अलग-अलग ही बने रहते हैं। विशेष बात यह है कि कम्पोजिट पदार्थ में वे गुण प्राप्त हो जाते हैं जो कि उसके घटक पदार्थों में नहीं होते। इस विशेषता के कारण ऐसे पदार्थ बनाये जा सकते हैं जिनमें कोई विशिष्ट गुण हो (हल्का, कठोर आदि)। अपनी इसी विशेषता के कारण कम्पोजिट पदार्थ उद्योगों में बहुतायत में प्रयोग किये जाने लगे हैं। किन्तु कम्पोजिट पदार्थों के गुणों की व्याख्या करना सरल नहीं है। 

 प्रमुख कम्पोजिट पदार्थ 
 लकड़ी भी एक कम्पोजिट पदार्थ है।
 ग्लास फाइबर
 कार्बन फाइबर
 प्लाईवुड
 कंक्रीट
 केल्वार
 ग्लेयर (GLARE)

 बाहरी कड़ियाँ 
 Composite material key concepts	
 Distance learning course in polymers and composites
 Composite Sandwich Structure of Minardi F1 Car
 Teaching support materials for the University of Plymouth composites degree

श्रेणी:पदार्थ विज्ञान
*
केदार शर्मा

केदार शर्मा ( संवत् 1954 - संवत् 2023) चित्रकार एवं हिन्दी साहित्यकार थे। 

 जीवनी 
केदार शर्मा का जन्म मार्गशीर्ष शुक्ल त्रयोदशी सं. 1954 में भागलपुर जिले के साहबगंज में हुआ था। इनकी प्रारंभिक शिक्षा वहीं हुई किंतु बाद में ये काशी चले आए। इन्होंने प्रयाग के इंडियन प्रेस में जर्मन कलाकार लुई जोमर के सान्निध्य में चित्रकला की साधना की। इनका घर का नाम नारायण था किंतु कलाजगत् में चित्रकार केदार के नाम से प्रसिद्ध हुए।

कलम और कूची के समान रूप से धनी थे। बनारस, बनारसी रंग और जीवन इनकी कला और साहित्य में विशेष: व्यंजित हुए। रंग और रेखाओं के अंकन में बड़े सिद्ध थे। 1920 में केदार जी ने अपनी व्यंग्य और हास्यमूलक अनुभूतियों को आकार देना शुरु किया और 1925 तक पौराणिक, साहित्यिक और राजनीतिक संदर्भों में अनेक व्यंग्य चित्र प्रस्तुत किए। कलाक्षेत्र में ये प्रथम चित्रकार थे जिन्होंने सांस्कृतिक विषयों का लेकर हास्य चित्र बनाए। इन्होंने व्यंग्य चित्रों की कई सीरीज चलाई थी। इनमें व्यंग्य करने की अद्भुत क्षमता थी। बिहारी सतसई के दोहों पर अनेक व्यंग्य चित्र बनाए जो प्रयाग की प्रसिद्ध पत्रिका "सरस्वती" में प्रकाशित हुए। इन चित्रों की विशेषता यह रही है कि आकृतियों में मूल प्रकृति और भावना का हनन नहीं हुआ। इनके राजनीतिक कार्टूनों में बड़ा तीखापन था। इन्होंने 'मंडूक मिश्र' के नाम से दैनिक "आज" में धारावाहिक रूप से व्यंग्य चित्र प्रस्तुत किए। व्यक्तिचित्र, रेखाचित्र और व्यंग्यचित्रों में इनकी समान गति थी। ये यथार्थवादी शैली के चित्रकार थे। भारतेंदु और निराला जैसे साहित्यकारों पर इन्होंने प्रतीकात्मक चित्र बनाए थे। दो युगों तक हिंदीजगत् में एकमात्र पुस्तक-चित्रकार थे। इनके भावचित्र बड़े मार्मिक होते थे। 

लेखक के रूप में इनके व्यक्तिव्यंजक निबंधों को हिंदी संसार में मान्यता मिली। इनके आरंभिक निबंध "खिलौना", "बालसखा", "चाँद" और माधुरी" में और व्यक्तिव्यंजक निबंध "आज" के रविवारी अंकों में प्रकाशित हुए जिनके लिए चित्रों की डिजाइन भी ये स्वय बना देते थे। कुछ वर्षों तक "आज" और "तरंगिनी" में व्यंग्य चित्रकार के रूप में काम किया।

संगीत में गहरी अभिरुचि थी। स्वयं सुरीले बाँसुरी वादक थे और हारमोनियम भी अच्छा बजाते थे। इनके शिष्य कलाजगत् में बहुविधि कलाकार के रूप में प्रतिष्ठित हैं। भाद्रपद शुक्ल चतुर्थी सं. 2023 वि. काशी में स्वर्गवास हुआ।

शर्मा, केदार
शर्मा, केदार
शांडिल्य

शाण्डिल्य नाम गोत्रसूची में है, अत: पुराणादि में शाण्डिल्य नाम से जो कथाएँ मिलती हैं, वे सब एक व्यक्ति की नहीं हो सकतीं। छांदोग्य और बृहदारण्यक उपनिषद् में शाण्डिल्य का प्रसंग है। पंचरात्र की परंपरा में शाण्डिल्य आचार्य प्रामाणिक पुरुष माने जाते हैं। शाण्डिल्यसंहिता प्रचलित है; शाण्डिल्य भक्तिसूत्र भी प्रचलित है। इसी प्रकार शाण्डिल्योपनिषद नाम का एक ग्रंथ भी है, जो बहुत प्राचीन ज्ञात नहीं होता।

युधिष्ठिर की सभा में विद्यमान ऋषियों में शाण्डिल्य का नाम है। राजा सुमंतु ने इनको प्रचुर दान दिया था, यह अनुश पर्व (137। 22) से जाना जाता है। अनुशासन 65.19 से जाना जाता है कि इसी ऋषि ने बैलगाड़ी के दान को श्रेष्ठ दान कहा था।

महर्षि कश्यप के पुत्र महर्षि असित इनके पुत्र  महर्षि देवल जिन्होंने ने अग्नि से एक पुत्र को उत्पन्न किया अग्नि से उत्पन्न होने के कारण इनको शांडिल्य कहा गया इनके दो पुत्र थे श्रीमुख एवं गर्दभ मुख आज भारत के सभी राज्यों में इनके वंशज मौजूद हैं श्रीमुख शांडिल्य गोत्र के चार घराने हैं राम, मणि, कृष्ण और नाथ 

शाण्डिल्य नामक आचार्य अन्य शास्त्रों में भी स्मृत हुए हैं। हेमाद्रि के लक्षणप्रकाश में शाण्डिल्य को आयुर्वेदाचार्य कहा गया है। विभिन्न व्याख्यान ग्रंथों से पता चलता है कि इनके नाम से एक गृह्यसूत्र एवं एक स्मृतिग्रंथ भी था। 
शांडिल्य ऋषी की समाधी मंदिर भारत मे महाराष्ट्र राज्य मे पुणे नजदीक चाकण शहर मे चक्रेश्वर मंदीर के पास है
रामायण कालखंड के समय बडा आश्रम यहा था

श्रेणी:पौराणिक पात्र
श्रेणी:भारतीय संस्कृति
मानव रहित विमान

thumb| एक मानव रहित विमान
right|thumb|300px|मानवरहित विमान (UAV) के प्रमुख अवयव
मानव रहित विमान (अंग्रेजी:unmanned aerial vehicle या ड्रोन) एक प्रकार का विमान है जिसे सैन्य अभियानों में शत्रु क्षेत्र की टोह लेने एवं आवश्यकता पड़ने पर आक्रमण करने के लिये उपयोग मे लाया जाता है। अन्य क्षेत्रों में इनका उपयोग भूमि एवं सागर के उपर उड़ते हुए सर्वेक्षण करने में भी किया जाता है। चूँकि इन विमानों को रिमोट कंट्रोल के द्वारा नियंत्रित किया जाता इन्हें किसी मानव चालक की उपस्थिति की आवश्यकता नहीं होती है। अपनी इस विशेषता के कारण ही यह टोही विमान के रूप अत्याधिक उपयोग मे लाये जाते हैं। इन विमानों को ड्रोन विमान भी कहा जाता है। ड्रोन अंग्रेज़ी का एक शब्द है और इसका अर्थ नर मधुमक्खी होता है।

ड्रोन और प्रक्षेपास्त्र दोनो ही रिमोट संचालित होते है पर इन दोनों मे मुख्य अंतर यह है की जहाँ मानव रहित विमान को पुनः उपयोग मे लिया जा सकता है, प्रक्षेपास्त्र केवल एक बार के उपयोग के लिये ही होता है।

 डीआरडीओ निशांत 
डीआरडीओ निशांत एक मानव रहित विमान (यूएवी) है जिसे भारत के वैमानिकी विकास प्रतिष्ठान जो डीआरडीओ की एक शाखा है, ने भारतीय सशस्त्र बलों के लिए विकसित किया है।

श्रेणी:विमान
श्रेणी:रॉकेट
*
सक्सीनिक अम्ल

thumb|Succiinic acid|सक्सीनिक अम्ल कि प्रकार्

सक्सिनिक अम्ल (Succinic Acid) ऐवर में यह अम्ल तीन से चार प्रतिशत तक पाया जाता है। सक्सिनिक शब्द लैटिन के सक्सिनम (Succinum) से निकला है, जिसका अर्थ होता है ऐबर। इसका IUPAC नाम है ब्यूतेनिडिओइक अम्ल (butanedioic acid)। ऐतिहासिक रूप से इसे 'स्पिरिट ऑफ ऐम्बर (spirit of amber) कहा जाता रहा है। वस्तुत: यह एक डाइकार्बोजिलिक अम्ल (dicarboxylic acid) है। साइट्रिक अम्ल-चक्र में सक्सिनेट एक जैवरासायनिक भूमिका अदा करता है।

अन्य रेज़िनों, लिग्नाइट, काष्टाश्म और अनेक पेड़ों में यह पाया जाता है। अंगूर, चुकंदर, गूजंकेरी तथा रेवंद चीनी के रसों में भी यह रहता है। प्राणी जगत् में भी यह थाइमस ग्रंथि (thymus gland) और प्लीहा (spleen) में पाया जाता है। अनेक पदार्थो से, जैसे अमोनियम टाट्रेंट व कैल्सियम मैलेट के जीवाणु किण्वन से तथा वसा या वसाम्लों के ऑक्सीकरण से भी यह बनता है। एथिलीन गैस से इसका संश्लेषण हुआ है। बेंजीन के ऑक्सीकरण से मैलेइक अम्ल बनता है और मैलेइक अम्ल के ऑक्सीकरण से सक्सिनिक अम्ल प्राप्त हो सकता है।

 परिचय 
सक्सिनिक अम्ल द्विक्षारक अम्ल है। इसका संरचनासूत्र निम्नलिखित है :

HOOC. CH2.CH2. COOH

यह संतृप्त ठोस अम्ल है। इसका प्रिज़्म के आकार का रंगहीन क्रिस्टल बनता है, जो 183 डिग्री सें. पर पिघलता है और जिसका द्रव 235 डिग्री सें. पर उबलता है। इसमें बंद श्रृंखला यौगिक बनने की प्रवृति है। इसके वाष्प से जल निकल जाने पर, यह सक्सिनिक ऐनहाइड्राइड बनाता है।

इसके अमोनियम लवण को तपाने से सक्सिनिमाइड प्राप्त होता है।

सविसनिमाइड को जस्ते की धूल के साथ आसुत करने से पाइरोल बनता है। सक्सिनिक अम्ल को फ़ॉस्फ़ोरस ट्राइसल्फाइड के साथ गरम करने से थोयोफ़ोन बनता है।

सक्सिनिक अम्ल जल में विलेय होता है। इसकी क्षारीय धातुओं और क्षारीय मृत्तिका धातुओं के लवण भी जल में विलेय होते हैं। बेरियम लवण ऐल्कोहॉल में अविलेय होता है। लोहे का लवण जल में अविलेय होता है।

 बाहरी कड़ियाँ 
 MSDS Data
 FDA
 Succinic Acid
 Calculator: Water and solute activities in aqueous succinic acid

श्रेणी:अम्ल
सचवान

right|thumb|300px|चीन का सचवान प्रदेश
सचवान (Szechwan) चीन का सबसे बड़ा प्रांत है, जिसका क्षेत्रफल 5,43,890 वर्ग किलोमीटर है। इस प्रदेश का मध्य भाग लाल बेसिन का पठार कहलाता है। यह प्राय: चारों ओर से पहाड़ों द्वारा घिरा हुआ है। इस प्रांत का अधिकांश भाग पहाड़ी है। चेंगटू मैदान एकमात्र समतल एवं उपजाऊ मैदान है। इस मैदान में मिन नदी की नहरों द्वारा सिंचाई होती है और धान मुख्य उपज है। यहाँ जनसंख्या का घनत्व 2,392 व्यक्ति प्रति वर्ग मील है, जबकि शीकांग (Sikang) प्रांत की सीमा पर जनसंख्या घनत्व केवल 11 व्यक्ति प्रति वर्ग मील है। सचवान का अर्थ चार नदियों से है। मिन, तो, फू ओर क्याओलिंग नदियों के मिलने से यांग्त्सीक्यांग, बनती है और उत्तर से दक्षिण लाल बेसिन में बहती है।

चारों ओर पर्वतों से घिरे होने के कारण, यहाँ का ताप अधिक नहीं हो पाता। लाल बेसिन के चुंगकिंग नगर का दिसंबर, जनवरी का ताप 9.5 डिग्री सें. एवं जुलाई जगस्त का औसत ताप 20 डिग्री से 28 डिग्री सें. रहता है। वार्षिक वर्षा 40 इंच होती है। सम या मृदु जलवायु के कारण सचवान प्रांत में अनेक प्रकार की कृषि होती है। पहाड़ी ढालों पर, सीढ़ीनुमा खेतों में, साल में दो तीन फसलें उगाई जाती हैं। जाड़े में गेहूँ, जौ, राई, ज्वार, बाजरा, सोयाबीन और मटर तथा गरमी में धान (विशेषकर चेंगटू के निकट मैदानी भाग में), गन्ना, सन, तिल (sesamum), दलहन, मक्का, आलू, तंबाकू, शहतूत और नारंगी की उपज होती है।

यहाँ पाए जानेवाले मुख्य खनिज कोयला, लोहा, ताँबा, सोना, चाँदी, सीसा, नमक एवं ऐंटिमनी हैं, जो प्रांत के विभिन्न भागों में खोदकर निकाले जाते हैं। पेट्रोल एवं प्राकृतिक गैस उद्योग डज़कुंग (Tzekung) या डजल्यूजिंग (Tzeliutsing) में विकसित है। 1937 ई. के चीन जापान युद्ध के काल से ही इस प्रांत का औद्योगिक विकास हो रहा है, लेकिन अधिकांश नए औद्योगिक केंद्रों को गुप्त ही रखा गया है। यहाँ लौह, इस्पात, शराब, वस्त्र, दवा, रंजक, विद्युत् एवं मशीन यंत्र तथा घमन भट्टियों और औद्योगिक मशीन यंत्रों के निर्माण के कारखाने हैं। इस प्रांत से ऊन, चमड़ा, तुंग तेल, रेशम, रैमी (ramie), चाय, तंबाकु और रेवत चीनी (rhubarb) नामक जड़ी का निर्यात होता है। यांग्त्सीक्यांग एवं उसकी सहायक नदियों द्वारा गमनागमन होता है। चुंगकिंग बंदरगाह से चेंगटू नग तक सड़क एवं रेलमार्ग बना हुआ है। सचवान को समीपवर्ती प्रांतों से जोड़ने के लिए हज़ारों मील पक्की सड़कें बनाई गई हैं। 

 बाहरी कड़ियाँ 
 Sichuan Government website
 Sichuan Poverty Network

श्रेणी:चीन
श्रेणी:चीन का भूगोल
श्रेणी:चीन के प्रदेश
भारतीय ध्वज संहिता

thumb|200px|लाल किला, दिल्ली की प्राचीर पर फहराता तिरंगा
भारतीय ध्वज संहिता भारतीय ध्वज को फहराने व प्रयोग करने के बारे में दिये गए निर्देश हैं। इस संहिता का आविर्भाव 2002 में किया गया था। भारत का राष्ट्रीय ध्वज, भारत के लोगों की आशाओं और आकाँक्षाओं का प्रतिरूप है। यह राष्ट्रीय गौरव का प्रतीक है। सभी के मार्गदर्शन और हित के लिए भारतीय ध्वज संहिता-2002 में सभी नियमों, औपचारिकताओं और निर्देशों को एक साथ लाने का प्रयास किया गया है। ध्वज संहिता-भारत के स्थान पर भारतीय ध्वज संहिता-2002 को 26 जनवरी 2002 से लागू किया गया है।ये हैं भारतीय ध्वज संहिता  । वेब दुनिया

 जब भी ध्वज फहराया जाए तो उसे सम्मानपूर्ण स्थान दिया जाए। उसे ऐसी जगह लगाया जाए, जहाँ से वह स्पष्ट रूप से दिखाई दे।
 सरकारी भवन पर ध्वज रविवार और अन्य छुट्‍टियों के दिनों में भी सूर्योदय से सूर्यास्त तक फहराया जाता है, विशेष अवसरों पर इसे रात को भी फहराया जा सकता है।
 ध्वज को सदा स्फूर्ति से फहराया जाए और धीरे-धीरे आदर के साथ उतारा जाए। फहराते और उतारते समय बिगुल बजाया जाता है तो इस बात का ध्यान रखा जाए कि ध्वज को बिगुल की आवाज के साथ ही फहराया और उतारा जाए।
 जब ध्वज किसी भवन की खिड़की, बालकनी या अगले हिस्से से आड़ा या तिरछा फहराया जाए तो ध्वज को बिगुल की आवाज के साथ ही फहराया और उतारा जाए।
 ध्वज का प्रदर्शन सभा मंच पर किया जाता है तो उसे इस प्रकार फहराया जाएगा कि जब वक्ता का मुँह श्रोताओं की ओर हो तो ध्वज उनके दाहिने ओर हो।
 ध्वज किसी अधिकारी की गाड़ी पर लगाया जाए तो उसे सामने की ओर बीचोंबीच या कार के दाईं ओर लगाया जाए।
 फटा या मैला ध्वज नहीं फहराया जाता है।
 ध्वज केवल राष्ट्रीय शोक के अवसर पर ही आधा झुका रहता है।
 किसी दूसरे ध्वज या पताका को राष्ट्रीय ध्वज से ऊँचा या ऊपर नहीं लगाया जाएगा, न ही बराबर में रखा जाएगा।
 ध्वज पर कुछ भी लिखा या छपा नहीं होना चाहिए।
 जब ध्वज फट जाए या मैला हो जाए तो उसे एकान्त में पूरा नष्ट किया जाए।

 संशोधन 
भारतीय नागरिक अब रात में भी राष्ट्रीय ध्वज तिरंगा फहरा सकते हैं। इसके लिए शर्त होगी कि ध्वज का पोल वास्तव में लंबा हो और झंडा खुद भी चमके।रात में फहराया जा सकता है तिरंगा। हिन्दुस्तान लाइव। २३ दिसम्बर २००९ गृह मन्त्रालय ने उद्योगपति सांसद नवीन जिंदल द्वारा इस सम्बन्ध में रखे गये प्रस्ताव के बाद यह फैसला किया। इससे पहले जिंदल ने हर नागरिक के मूलभूत अधिकार के तौर पर तिरंगा फहराने के लिहाज से अदालती लड़ाई जीती थी। कांग्रेस नेता जिंदल को दिये गये संदेश में मन्त्रालय ने कहा कि प्रस्ताव की पड़ताल की गयी है और कई स्थानों पर दिन और रात में राष्ट्रीय ध्वज को फहराने के लिए ध्वज के बड़े पोल लगाने पर कोई आपत्ति नहीं है। जिंदल ने जून 2009 में मन्त्रालय को दिये गये प्रस्ताव में बड़े आकार के राष्ट्रीय ध्वज को स्मारकों के पोलों पर रात में भी फहराये जाने की अनुमति माँगी थी। जिंदल ने कहा था कि भारत की ध्वज संहिता के आधार पर राष्ट्रीय ध्वज जहाँ तक सम्भव है सूर्योदय से सूर्यास्त के बीच फहराया जाना चाहिए, लेकिन दुनियाभर में यह सामान्य है कि बड़े राष्ट्रीय ध्वज 100 फुट या इससे उँचे पोल पर स्मारकों पर दिन और रात फहराये गये होते हैं।

 सन्दर्भ 

 बाहरी कड़ियाँ 

 भारतीय ध्वज संहिता गृह मंत्रालय, भारत सरकार
 तथ्य सारणी: फ़्लैग कोड ऑफ इंडिया, २००२
 न्यायालय मामले के बारे में अतिरिक्त जानकारी

ध्वज
सतसई

thumb|Krishna Talks to Radha's Maidservant, Folio from a Satsai (Seven Hundred Verses) of Bihari Lal LACMA AC1999.127.5
सतसई, मुक्तक काव्य की एक विशिष्ट विधा है। इसके अंतर्गत कविगण 700 या 700 से अधिक दोहे लिखकर एक ग्रंथ के रूप में संकलित करते रहे हैं। "सतसई" शब्द "सत" और "सई" से बना है, "सत" का अर्थ सात और सई का अर्थ "सौ" है। इस प्रकार सतसई काव्य वह काव्य है जिसमें सात सौ छंद होते हैं। बिहारी सतसई में एक मात्र ‘दोहा’ छंद का प्रयोग किया गया है।

 परिचय 
सतसई काव्य ने एक विशिष्ट परंपरा के रूप में प्रतिष्ठित होकर अपनी निजी विशेषताएँ विकसित की हैं। सतसई रचना की परंपरा "हाल" की गाथासप्तशती से आरंभ हुई। यह प्राकृत का ग्रंथ है तथा इसमें रस से सिक्त और लोकजीवन का सजीव चित्र प्रस्तुत करनेवाली गाथाएँ हैं। इसके बाद गोवर्धनाचार्य की "आर्यासप्तशती" संस्कृत में लिखी गई। अमरु कवि के "अमरुशतक" में भी शृंगाररस के मनोहारी श्लोक हैं। संख्यापरक इन ग्रंथों के प्रभाव से हिंदी साहित्य में सतसई रचना का चाव बढ़ा परंतु हिंदी साहित्य के प्रांगण में सतसई रचना का सतत विकास अपने निजी ढंग पर हुआ; वह अपने पूर्ववर्ती सतसई साहित्य से प्रभावित है परंतु उसका निर्जीव अनुकरण नहीं है।

हिंदी साहित्य में रीतिकाल के प्रमुख कवि बिहारीलाल की लिखी "बिहारी सतसई" ने बड़ी प्रसिद्धि पाई। हिंदी साहित्य में इस ग्रंथ का अत्यंत प्रचार हुआ तथा सतसईरचना के लिए इसने अनेक कवियों को प्रेरित किया। "बिहारी सतसई" की बढ़ती हुई लोकप्रियता देखकर अनेक मूर्धन्य कवियों के दोहों को भी बाद में "सतसई" का रूप दे दिया गया, जैसे "तुलसीसतसई"। मुक्तक काव्य का यह रूप इतना जनप्रिय हुआ कि हिंदी में सतसइयों का एक विशाल भंडार हमें उपलब्ध है। इनमें रहीम सतसई, तुलसी सतसई, बिहारी सतसई, रसनिधि सतसई, मतिराम सतसई, वृंद सतसई, भूपति सतसई, चंदन सतसई, विक्रम सतसई, राम सतसई के नाम प्रमुख हैं और ये सतसइयाँ मध्य युग में लिखी गई। आधुनिक काल में भी अनेक सतसइयाँ मध्य युग में लिखी गईं। आधुनिक काल में भी सतसइयाँ लिखी गईं जैसे हरिऔध कृत हरिऔध सतसई, वियोगी हरि की वीर सतसई भी बड़ी प्रसिद्ध और सामयिक रचनाएँ हैं।

 प्रमुख विशेषताएँ 
(1) सतसइयों में 700 या 700 से कुछ अधिक छंद होते हैं।

(2) सतसइयों में प्रमुख रूप से "दोहा" छंद का प्रयोग होता है; "दोहा" के साथ "सोरठा" और "बरवै" छंद का प्रयोग भी सतसईकार बीच बीच में कर देते हैं।

(3) सतसइयों, में प्रमुख रूप से शृंगाररस की प्रधानता है। शृंगार के अतिरिक्त नीति तथा भक्ति, वैराग्य को भी सतसईकारों ने लिया है। बिहारी सतसई शृंगारप्रधान रचना है, बृंद सतसई नीतिपरक काव्य है तथा तुलसी सतसई में भक्ति, ज्ञान, कर्म और वैराग्य के दोहे हैं। सतसईकारों ने अपनी सतसईयों में प्राय: इन सभी विषयों के दोहे कहे हैं। शृंगारप्रधान सतसईयों में शृंगार के साथ नीति तथा भक्ति और वैराग्य के दोहे भी मिलते हैं, जैसे बिहारी सतसई और मतिराम सतसई में। बृंद सतसई पूर्णत: नीतिसतसई है तथा तुलसी सतसई में भक्ति तया वैराग्य के दोहों के साथ नीति के दोहों की भी प्रधानता है। मुख्य रूप से शृंगार और नीति इन दोनों की प्रधानता सतसइयों में देखने को मिलती है।

(4) शृंगारकाल में भी आधुनिक सतसइयाँ लिखी गई जिनमें यदि एक ओर शृंगार और नीति की प्रधानता है तो दूसरी ओर "वीररस तथा करुणरस के नए विषयों को भी सतसईकारों ने लिखा है। सूर्यमल्ल मिश्रण की "वीर सतसई" तथा वियोगी हरि की वीर सतसई में राष्ट्रीयता को जगाने के लिए वीरोचित उक्तियाँ कही गई हैं और देश की दुर्दशा पर उन्होंने करुणा से युक्त दोहे कहे हैं। सतसई वस्तुत: मुक्तक काव्य की एक विशिष्ट परंपरा है।

श्रेणी:हिन्दी साहित्य
आधा फहराता ध्वज

thumb|right|ऑस्ट्रिया का ध्वज, वहां की संसद भवन पर आधा फहराता हुआ।
आधा फहराता ध्वज (अंग्रेज़ी:हाफ मास्ट, हाफ स्टाफ) स्थिति में ध्वज को खम्भे के ठीक आधी ऊंचाई पर फहराया जाता है। वैसे आधी ऊंचाई का अर्थ एक-तिहाई से दो तिहाई के बीच का लगभग ही माना जाता है। ऐसा बहुत से राष्ट्रों में आदर, राष्ट्रीय शोक आदि दर्शाने के लिये किया जाता है।

 भारत में 
thumb||left|भारत का ध्वज, आधा फहराता हुआ
भारत का ध्वज आधा कई स्थितियों में फहराया जाता है। इस स्थितियों में राष्ट्रपति की मृत्यु, उपराष्ट्रपति की मृत्यु या प्रधान मंत्री की मृत्यु, पर संपूर्ण भारत में किया जाता है। लोक सभा के अध्यक्ष या सर्वोच्च न्यायालय के मुख्य न्यायाधीश के मामले में मात्र दिल्ली में तथा भारत के केन्द्रीय मंत्रिमंडल के मंत्रियों के मामले में दिल्ली व सभी प्रदेशों की राजधानियों में किया जाता है। किसी राज्य के राज्यपाल या उपराज्यपाल या मुख्य मंत्री के मामले में संबंधित राज्य में किया जाता है। 

श्रेणी:राष्ट्रीय ध्वज

sv:Flaggning#Sorgflaggning - "flaggning på halv stång"
सूर्योदय

thumb|ऊषा और सूर्योदय वीडियो
सूर्योदय, रव्युदय या भानूदय वह क्षण होता है जब सूर्य का ऊपरी किनारा  क्षितिज पर दिखाई देता है। यह शब्द क्षितिज को पार करने वाली सौर चक्रिका की पूरी प्रक्रिया और उसके साथ वायुमंडलीय प्रभावों का भी उल्लेख कर सकता है। वायुमण्डलीय अपवर्तन के कारण वास्तविक सूर्योदय (सूर्य द्वारा क्षितिज को पार करना) से लगभग 4 मिनट पूर्व सूर्य दृश्यमान होता है। 
श्रेणी:सूर्यSurya uday hone se aakash nile rang ka Nile sankh bhati pvitra dikhai deta h
श्रेणी: सौर परिघटनाएँ
श्रेणी: पृथ्वी परिघटनाएँ
श्रेणी: दिन के भाग
श्रेणी: दैनिक घटनाएँ
राष्ट्रीय आवास बैंक

thumb|350px|राष्ट्रीय आवास बैंक।
राष्ट्रीय आवास बैंक भारत में आवासीय वित्त के लिये सर्वोच्च संस्था है। इसकी स्थापना 9 जुलाई 1988 को संसद के एक अधिनियम अर्थात् राष्ट्रीय आवास बैंक अधिनियम, 1987 के अधीन की गई थी जिसका उद्देश्य आवास वित्त संस्थानों के उन्नयन के लिए एक प्रधान एजेंसी के रूप में कार्य करने एवं ऐसे संस्थानों को वित्तीय एवं अन्य सहायता प्रदान करना था। अधिनियम, अन्य बातों के साथ-साथ राष्ट्रीय आवास बैंक को निम्नलिखित के लिए प्राधिकृत करता है:-

 आवास वित्त संस्थानों की सुडढ़ वित्तीय आधार पर वृद्धि सुनिश्चित करने के लिए उनें निर्देश जारी करना ;
अनुसूचित बैंकों, आवास वित्त संस्थानों अथवा केन्द्रीय, राज्य अथवा प्रांतीय अधिनियम के तीत स्थापित किसी प्राधिकरण जो गंदी बस्ती पुनर्विकास के कार्य में लगे हैं, को ऋण एवं अग्रिम प्रदान करना; और
 आवास के उद्देश्य से संसाधन जुटाना एवं आवास हेतु ऋण प्रदान करने के लिए योजनाएं तैयार करना।

उद्देश्य
रा०आ० बैंक की स्थापना, निम्न लिखित लक्ष्यों को प्राप्ति करने के लिए की गई है-

(क) जनसंख्याक के सभी वर्गों के लिए एक सुदृढ़, स्वसस्थ , व्य वाहार्य तथा लागत प्रभावी आवास वित्त प्रणाली का संवर्धन और संपूर्ण वित्तीय प्रणाली से आवास वित्त प्रणाली का समेकन। 
(ख) विभिन्नस आय समूहों तथा विभिन्न क्षेत्रों को पर्याप्तव तौर पर सेवा करने हेतु समर्पित आवास वित्त संस्थाीनों का एक नेटवर्क विकसित करना। 
(ग) क्षेत्र हेतु संसाधनों का संवर्धन और उनका आवास हेतु श्रृखंलाकरण,
(घ) आवास ऋण को अधिक किफायती बनाना,
(च) अधिनियम से प्राप्तव विनियामक एवं पर्यवेक्षी प्राधिकार के तौर पर आवास वित्त कंपनियों के क्रियाकलापों का विनियमन,
(छ) आवास हेतु भवन निर्माण योग्या भूमि और भवन निर्माण सामग्री की आपूर्ति की वृद्धि को भी प्रोत्सातहन देना तथा देश में आवास इकाईयों का उन्नीयन,
(ज) आवास हेतु सेवित भूमि के पूर्तिकर्ताओं और सुविधा प्रदाताओं के तौर पर सार्वजनिक एजेंसियों को प्रोत्सािहन देना।

 बाहरी कड़ियाँ 
 राष्ट्रीय आवास बैंक का जालघर
 आवास शब्दावली

श्रेणी:भारतीय बैंक
लैंकाशिर

right|thumb|300px|लैंकाशिर
लैंकाशिर (Lancashire) इंग्लैंड के उत्तर-पश्चिमी किनारे पर स्थित काउंटी है, जिसका क्षेत्रफल 1,866 वर्ग मील है। यह पश्चिम में आइरिश सागर से, पूर्व में यॉर्कशिर से, दक्षिण में चेशिर (Cheshire) काउंटी से तथा उत्तर में कंबरलैंड एवं वेस्टमरलैंड (Westmorland) काउंटी से घिरा हुआ है। इस काउंटी की तटरेखा अनियमित है। यहाँ के मुख्य प्रवेशद्वार मोरकैम बे (Morecambe Bay) और मर्ज़ि (Mersey) एवं रिब्ल (Ribble) नदियों के ज्वारनदमुख हैं। काउंटी का उत्तरी तथा पश्चिमी भाग पहाड़ी है। 

लंकाशायर के पश्चिम में समतल तटीय मैदान हैं, जो पूर्व में पेनिंस की पहाड़ियों तक फैले हुए हैं। काउंटी में दो राष्ट्रीय परिदृश्यों, अर्नसाइड और सिल्वरडेल और बोलैंड के जंगल, और अन्य संरक्षित क्षेत्र जैसे रिबल और अल्ट एस्टुअरीज राष्ट्रीय प्रकृति रिजर्व के बड़े हिस्से शामिल हैं। काउंटी की प्रमुख नदियाँ उत्तर से दक्षिण तक लून, वायर और रिबल हैं, जो पश्चिम में आयरिश सागर में बहती हैं। लंकाशायर में उच्चतम बिंदु या तो ग्रैगेरेथ या ग्रीन हिल है, दोनों लगभग 628 मीटर (2,060 फीट) ऊंचे हैं और काउंटी के सुदूर उत्तर-पूर्व में स्थित हैं।

लंकाशिर के कोयले का क्षेत्र मर्ज़ि तथा रिब्ल नदियों के मध्य के भूभाग में 400 वर्ग मील में फैला हुआ है। जहाज निर्माण करने के लिए प्रसिद्ध फर्नेंस (Furness) क्षेत्र में पर्याप्त लोहा मिलता है। लैंकाशिर सूती वस्त्र के लिए विश्वविख्यात है तथा अन्य प्रकार के भी वस्त्र यहाँ बनते हैं। यहाँ सभी प्रकार की मशीनों का भी निर्माण होता है। यहाँ सभी प्रकार की मशीनों का भी निर्माण होता है। स्लेट तथा फर्शबंदी के लिए पत्थरों का खनन यहाँ की खानों में होता है। कांउटी के प्रशासनिक नगर का नाम भी लैंकाशिर है, जहाँ नॉर्मन काल का ऐतिहासिक किला है। लैंकाशिर काउंटी में साबुन, मोमबत्ती, क्षार तथा काँच निर्माण करने के कारखाने हैं। दक्षिणी लैकाशिर में सूती वस्त्र उत्पादन करनेवाला प्रमुख जिला मैंचेस्टर है, जो संसार में सबसे, घना बसा हुआ क्षेत्र है। 

14वीं शताब्दी में ऊनी तथा लिनेन वस्त्रों की बुनाई प्रारंभ होने पर, मैंचेस्टर का विकास प्रारंभ हुआ और 18वीं शताब्दी के मध्य में सूती वस्त्र के उद्योग का विकास आरंभ हुआ। इंग्लैड का दूसरा बंदरगाह तथा लिवरपूल में प्रथम डॉक 1700 ई. में खुला। यह डॉक मर्ज़ि नदी के साथ साथ सात मील तक चला गया है। लंदन के बाद लैकाशिर इंग्लैंड की सबसे घनी बसी हुई काउंटी है। 

श्रेणी:यूके
याम्योत्तर वृत्त

right|thumb|300px|याम्योत्तर वृत्त
याम्योतर वृत (Transit Circle, Meridian Circle), वेधशाला के अनिवार्य उपकरणों में से एक उपकरण हैं। इसकी सहायता से खगोलीय पिंड के खगोलीय याम्योतर को पार करने के ठीक समय का निर्धारण कर, पिंड का यथार्थ विषुवांश (right ascension) ज्ञात किया जा सकताहैं। यह याम्योतर (transit instrument) का उन्नत रूप है और किसी खगेालीय पिंड की क्रंाति (declination) निर्धारित करने में भी उपयोगी हैं।

इसमें प्रधानता: अपवर्तक दूरदर्शी होता है, जो क्षैतिज अक्ष के समकोण पर दृढ़ता से स्थिर होता हैं। अक्ष पूर्व और पश्चिम दिशा का ठीक संकेत करता हैं, जिसमें दूरदर्र्शी, अक्ष पर घुर्णन करते समय, सदा ही याम्योतर के समतल में रहता हैं। यथार्थ मापन के लिये अभिद्दश्यक काच (object glass) के नाभीय समतल पर विषम संख्यक तारों की एक अंशांकित झॅझरी (grill) होती हैं, जिसका केंद्रीय तार याम्योतर में स्थिति होता हैं।

याम्योतर वृत और याम्योतर यंत्रों में यह हैं कि इस वृत में दूरदर्शी के दोनो ओर सुक्ष्म अंशांकित मंडलक, जिनके समतल अक्ष लंघकोण में होते हैं, क्षैतिज अक्ष से आबद्ध होते हैं। इन मंडलकों से खगोलीय विषुवत् रेखा के किसी कोण पर देखे गए बिंब की क्रांति निर्धारित की जा सकती हैं।

श्रेणी:खगोलशास्त्र
श्रेणी:खगोलमिति
बहुछिद्रिल फोड़ा

right|thumb|250px|बहुछिद्रिल फोड़ा
बहुछिद्रिल फोड़ा (कार्बकल, Carbuncle) वास्तव में अधस्त्वक ऊतक का कोथ होता है, किंतु ऊपर से इसकी आकृति एक विस्तृत विद्रधि या फोड़े के समान होती है, जिसके चर्म में बहुत से छिद्र होते हैं। इन छिद्रों से गाढ़े पूय की बूँदे निकलती रहती हैं। 

इसका कारण स्टैफ़िलोकॉबस ऑरियस (staphylocous aureus) जीवाणु होता है, जो चर्म के नीचे के ऊतकों में कोथ उत्पन्न कर देता है। छेदन करने पर पूतिवस्तु (slough) के स्तर प्रकट होते हैं, जिनको काटकर निकालता पड़ता है। धीरे-धीरे मृत ऊतकों के ये स्तर पूय में परिणत हो जाते हैं।

 चिकित्सा 
पेनिसिलीन के इंजेक्शनों से प्राय: रोग दब जाता है। अधिक पूतिवस्तु के बन जाने पर क्रूस (+) के आकार का छेदन करके, चर्म भागों को चिमटी से उठाकर, उनके नीचे से पूतिवस्तु को काटकर निकाल दिया जाता है और मैग्नीशियम सल्फेट 45, ग्लिसरीन 55 और कार्बोलिक ऐसिड 0.5 भाग के अवलेह का लेप लगाने से व्रण स्वच्छ हो जाता है। इसके पश्चात् उसका साधारण व्रण की भाँति उपचार किया जाता है।

श्रेणी:चर्म रोग
राष्ट्रगीत

किसी देश का राष्ट्रगीत (national song) प्राय: देशभक्तिपूर्ण संगीतबद्ध रचना होती है जो वहाँ के इतिहास, संस्कृति, परम्परा एवं संघर्षों का वर्णन करती है। राष्ट्रगीत, देश विशेष की सरकार द्वारा स्वीकृत होता है या लोगों द्वारा परम्परा से लोगों द्वारा मान्य होता है।

 बाहरी कड़ियाँ 
 Sheet music of all current national anthems plus other anthems
 All national anthems (in MIDI format)
 Music, lyrics and sheets of all countries anthems
 Recordings of countries' anthems around the world by the US Navy band
 A collection of national and territorial anthems in mp3 formats. Vocal renditions are included.
 NationalAnthems.us, A forum on national anthems containing background information and links to downloadable anthems.

श्रेणी:राष्ट्रगान
गौरीशंकर हीराचन्द ओझा

पंडित गौरीशंकर हीराचन्द ओझा, भारत के प्रसिद्ध इतिहासकार थे। 

उन्होने राजपूताने के इतिहास के लेखन के लिये विस्तृत ठोसपूर्ण पीठिका बना कर एक अग्रदूत की भांति इतिहास का प्रणयन किया, कई प्रश्नों के उत्तर दिये, कई प्रसंग कायम किये। उन्होंने निरन्तर खोज व गंभीर अध्ययन केबाद राजनैतिक घटनावली की सुनिश्चित परम्परा कायम कर तत्कालीन आदर्शों के अनुसार इतिहास लेखन का प्रयास किया। कई अविदित तिथियों को उद्घाटित किया तथा अशुद्ध तिथियों का शुद्धीकरण किया। अनेक त्रुटित वंशावलियों को शुद्ध किया तथा अनेकानेक ऐतिहासिक लुप्त कड़ियों को जोड़ा। स्थानीय स्रोतों का फारसी आदि स्रोतों से सही तालमेल बैठा कर घटनाओं को परखने का सुयत्न किया। इस प्रकार राजस्थान के इतिहास सम्बन्धी वैज्ञानिक ढंग से अनुसंधान करने वाले वे एकमात्र विद्वान थे।

 बाहरी कड़ियाँ 
 मेवाड़ के गौरव - पं॰ गौरीशंकर हीराचन्द ओझा

श्रेणी:इतिहासकार
ऍड्वांस्ड माइक्रो डिवाइसेज़

एड्वांस्ड माइक्रो डिवाइसेज़ इंका. (AMD) () एक अमरीकी बहुराष्ट्रीय अर्धचालक उत्पाद कंपनी है।

thumb|200px|left|ए.एम.डी. मुख्यालय, सनिवेल, कैलीफोर्निया

 बाहरी कड़ियाँ 

 सन्दर्भ 

श्रेणी:कंप्यूटर
श्रेणी:अमेरिकी कम्पनियाँ
टेक्सस इंस्ट्रुमेंट्स

टेक्सस इंस्ट्रुमेंट्स (), एक अमरीकी बहुराष्ट्रीय अर्धचालक उत्पाद कंपनी है। यह टेक्सस, कैलीफोर्निया, संयुक्त राज्य में स्थित है।"TI Mailing Address ." Texas Instruments. Retrieved on June 12, 2009. 

thumb|left|टेक्सस इंस्ट्रुमेंट्स, मुख्यालय; डेल्लस

 सन्दर्भ 

बाहरी कड़ियाँ

श्रेणी:संगणक कंपनी
श्रेणी:अमेरिकी कम्पनियाँ
ब्रज डिस्कवरी

ब्रज डिस्कवरी (brajdiscovery.org) एक ज्ञानकोशीय स्थल है। एक ऐसी यात्रा है जिसका रिश्ता ब्रज के इतिहास, संस्कृति, समाज, पुरातत्व, कला, धर्म-संप्रदाय, पर्यटन स्थल, प्रतिभाओं, आदि से है।
 यदि किसी के पास ब्रज से संबंधित कोई महत्वपूर्ण फ़ोटो, लेख, किताब, तथ्य, संस्मरण, सांस्कृतिक विडियो क्लिप आदि है, तो वे ब्रज डिस्कवरी में जुड़वा सकते हैं।
 ब्रज संस्कृति का जन्म और विकास का केन्द्र यमुना नदी है। बढ़ते प्रदूषण के कारण यदि यमुना सूख गयी तो ब्रज संस्कृति पर इसका क्या असर होगा वह हम सरस्वती, सिन्धु नदी और नील नदी के पास विकसित हुईं सभ्यताओं पतन के उदाहरण से समझ सकते हैं।
 भूमंडलीकरण के दौर में हमारा ब्रज क्षेत्र, प्रगति के रास्ते पर अपना गौरव बनाये रखे यही प्रयास है।

 बाहरी कड़ियाँ 
ब्रज डिस्कवरी

श्रेणी:ब्रज
हाइड्रालिक प्रेस

right|thumb|250px|ब्रामा का दाबक
right|thumb|250px|द्रवचालित दाबक का कार्यकरण सिद्धान्त - बल का गुणित होना
द्रवचालित प्रेस या हाइड्रालिक प्रेस (hydraulic press) वह मेकेनिज्म (जुगाड़) है जिसकी सहायता से बहुत बड़ी मात्रा में बल उत्पना करके किसी भारी वस्तु को उठाने या दबाने का काम लिया जा सकता है। यह लीवर के तुल्य बल का ट्रान्सफार्मेशन करता है। इसे इसके अन्वेशक के नाम पर ब्रामा प्रेस (Bramah press) भी कहते हैं।

द्रवचालित प्रेस (दाबक) पैस्कैल (Pascal) के द्रव-दाब संबंधी नियम के आधार पर काम करता है।

 इन्हें भी देखें 
 सरल मशीन
 द्रवचालित मशीन
 द्रवचालित संचरण प्रणाली

श्रेणी:हाइड्रालिक्स
श्रेणी:मशीनी औजार
उर्जा रूपान्तरण की दक्षता

thumb|किसी निकाय द्वारा प्रदत्त उर्जा उसे दी गयी उर्जा से सदा कम होती है।

उर्जा का रूपान्तरण करने वाली किसी मशीन या तन्त्र के निर्गम (आउटपुट) और निवेश (इनपुट) उर्जाओं के अनुपात (रेशियो) को उस मशीन की उर्जा रूपान्तरण की दक्षता (Energy conversion efficiency) कहते हैं।

उर्जा रूपान्तरण की दक्षता के कुछ प्रमुख उदाहरण 

 ऊर्जा-रूपान्तरण का प्रक्रम ऊर्जा-रूपान्तरण का प्रकार ऊर्जा दक्षताविद्युत उत्पादन गैस टर्बाइन ऊष्मा से विद्युत ऊर्जा 40% तक गैस टर्बाइन के साथ भाप टरबाइन (संयुक्त चक्र) ऊष्मा से विद्युत ऊर्जा 60% तक जल टर्बाइन गुरुत्वीय से विद्युत 90% तक (व्यावहारिक रूप में प्राप्त किया गया) पवन टर्बाइन Kinetic to electrical up to 59% (theoretical limit) सौर सेल Radiative to electrical 6–40% (technology-dependent, 15-20% most often, 85–90% theoretical limit) ईंधन सेल रासायनिक ऊर्जा से विद्युत ऊर्जा up to 85% विश्व का कुल विद्युत उत्पादन (2008 में) Gross output 39% Net output 33%IEC/OECD 2008 Energy Balance for World , accessdate 2011-06-08Electricity storage लिथियम-ऑयन बैटरी Chemical to electrical/reversible 80–90% Valøen, Lars Ole and Shoesmith, Mark I. (2007). The effect of PHEV and HEV duty cycles on battery and battery pack performance (PDF). 2007 Plug-in Highway Electric Vehicle Conference: Proceedings. Retrieved 11 June 2010. Nickel-metal hydride battery Chemical to electrical/reversible 66% "NiMH Battery Charging Basics". PowerStream.com. Lead-acid battery Chemical to electrical/reversible 50–95% PowerSonic, Technical Manual (PDF), p. 19, retrieved January 2014Engine/motor Combustion engine Chemical to kinetic 10–50% Electric motor Electrical to kinetic 70–99.99% (> 200 W); 50–90% (10–200 W); 30–60% (< 10 W)TurbofanChemical to kinetic20-40%Natural process Photosynthesis Radiative to chemical 0.1% (average)Govindjee, What is photosynthesis?  to 2% (best);The Green Solar Collector; converting sunlight into algal biomass  Wageningen University project (2005—2008) up to 6% in principle (see main: Photosynthetic efficiency) Muscle Chemical to kinetic 14–27%Appliance Household refrigerator Electrical to thermal low-end systems ~ 20%; high-end systems ~ 40–50% Incandescent light bulb Electrical to radiative 0.7–5.1%,Luminous efficacy#Lighting efficiency 5–10% Light-emitting diode (LED) Electrical to radiative 4.2–53%  Fluorescent lamp Electrical to radiative 8.0–15.6%, 28% Low-pressure sodium lamp Electrical to radiative 15.0–29.0%, 40.5% Metal-halide lamp Electrical to radiative 9.5–17.0%, 24% Switched-mode power supply Electrical to electrical currently up to 96% practically Electric shower Electrical to thermal 90–95% (multiply by the energy efficiency of electricity generation to compare with other water-heating systems) Electric heater Electrical to thermal ~100% (essentially all energy is converted into heat, multiply by the energy efficiency of electricity generation to compare with other heating systems)Others Firearm Chemical to kinetic ~30% (.300 Hawk ammunition) Electrolysis of water Electrical to chemical 50–70% (80–94% theoretical maximum)

सन्दर्भ

 बाहरी कड़ियाँ 
 The Intelligent Energy - Europe programme: the EU's tool for funding action towards a more energy intelligent Europe

श्रेणी:उर्जा रूपान्तरण
यांत्रिक लाभ

right|thumb|250px|उत्तोलक (लीवर) द्वारा प्राप्त यांत्रिक लाभ चित्र से स्पष्ट है। ब्बिन्दु B पर बहुत कम बल लगाकर भी A बिन्दु पर लटकी भारी वस्तु को उठाया जा सकता है।
भौतिकी और इंजीनियरी में किसी मेकेनिज्म द्वारा उत्पन्न बल तथा उस पर लगाये बल के अनुपात को यांत्रिक लाभ (mechanical advantage MA) कहते हैं।

घर्षणरहित आदर्श मेकेनिज्मों के लिये इसे निम्न प्रकार भी व्यक्त कर सकते हैं-

क्रेन आदि बहुत सारी युक्तियाँ यांत्रिक लाभ पर आधारित हैं जिनमें कम बल लगाकर भी बहुत अधिक बल या टॉर्क पैदा किया जाता है। ध्यान रहे कि कि इसमें कोई अतिरिक्त शक्ति या ऊर्जा उत्पन्न नहीं की जा रही है।

thumb|600px|center|अलग-अलग गीयर में होने से सायकिल में अलग-अलग यांत्रिक लाभ मिलता है

center|600px|thumb|घिरनी के प्रयोग द्वारा यांत्रिक लाभ प्राप्ति के कुछ उदाहरण
center|600px|thumb| नी-हिंज लीवर द्वारा प्राप्त यांत्रिक लाभ

 इन्हें भी देखें 
 सरल मशीन

 बाहरी कड़ियाँ 
 Gears and pulleys
 Mechanical engineering — pulleys
 Mechanical advantage — video

श्रेणी:यांत्रिक इंजीनियरी
श्रेणी:यान्त्रिकी
लक्ष्मी सहगल

250px|right|thumb|लक्ष्मी सहगल
लक्ष्मी सहगल (जन्म: 24 अक्टूबर 1914 - मृत्यु: 23 जुलाई 2012) डॉक्टर लक्ष्मी सहगल का जन्म 1914 में एक परंपरावादी  तमिल ब्राह्मण परिवार में हुआ और उन्होंने मद्रास मेडिकल कॉलेज से मेडिकल की शिक्षा ली, फिर वे सिंगापुर चली गईं। दूसरे विश्व युद्ध के दौरान जब जापानी सेना ने सिंगापुर में ब्रिटिश सेना पर हमला किया तो लक्ष्मी सहगल सुभाष चंद्र बोस की आज़ाद हिंद फ़ौज में शामिल हो गईं थीं।

 परिचय 
डॉक्टर लक्ष्मी सहगल का जन्म 1914 में एक परंपरावादी तमिल परिवार में हुआ और उन्होंने मद्रास मेडिकल कॉलेज से मेडिकल की शिक्षा ली, फिर वे सिंगापुर चली गईं। दूसरे विश्व युद्ध के दौरान जब जापानी सेना ने सिंगापुर में ब्रिटिश सेना पर हमला किया तो लक्ष्मी सहगल सुभाष चंद्र बोस की आज़ाद हिंद फ़ौज में शामिल हो गईं थीं।

वे बचपन से ही राष्ट्रवादी आंदोलन से प्रभावित हो गई थीं और जब महात्मा गाँधी ने विदेशी वस्तुओं के बहिष्कार का आंदोलन छेड़ा तो लक्ष्मी सहगल ने उसमे हिस्सा लिया। वे 1943 में अस्थायी आज़ाद हिंद सरकार की कैबिनेट में पहली महिला सदस्य बनीं। एक डॉक्टर की हैसियत से वे सिंगापुर गईं थीं लेकिन 98 (1914-2012=98) वर्ष की उम्र में वे अब भी कानपुर के अपने घर में बीमारों का इलाज करती हैं।

आज़ाद हिंद फ़ौज की रानी झाँसी रेजिमेंट में लक्ष्मी सहगल बहुत सक्रिय रहीं। बाद में उन्हें कर्नल का ओहदा दिया गया लेकिन लोगों ने उन्हें कैप्टन लक्ष्मी के रूप में ही याद रखा।

 संघर्ष 
आज़ाद हिंद फ़ौज की हार के बाद ब्रिटिश सेनाओं ने स्वतंत्रता सैनिकों की धरपकड़ की और 4 मार्च 1946 को वे पकड़ी गईं पर बाद में उन्हें रिहा कर दिया गया। लक्ष्मी सहगल ने 1947 में कर्नल प्रेम कुमार सहगल से विवाह किया और कानपुर आकर बस गईं। लेकिन उनका संघर्ष ख़त्म नहीं हुआ और वे वंचितों की सेवा में लग गईं। वे भारत विभाजन को कभी स्वीकार नहीं कर पाईं और अमीरों और ग़रीबों के बीच बढ़ती खाई का हमेशा विरोध करती रही हैं।

 वामपंथी राजनीति 
यह एक विडंबना ही है कि जिन वामपंथी पार्टियों ने द्वितीय विश्वयुद्ध में जापान का साथ देने के लिए सुभाष चंद्र बोस की आलोचना की, उन्होंने ही लक्ष्मी सहगल को भारत के राष्ट्रपति का उम्मीदवार बनाया। लेकिन वामपंथी राजनीति की ओर लक्ष्मी सहगल का झुकाव 1971 के बाद से बढ़ने लगा था। वे अखिल भारतीय जनवादी महिला समिति की संस्थापक सदस्यों में से हैं।

 सम्मान 
भारत सरकार ने उन्हें 1998 में पद्मविभूषण से सम्मानित किया। डॉक्टर लक्ष्मी सहगल की बेटी सुभाषिनी अली 1989 में कानपुर से मार्क्सवादी कम्युनिस्ट पार्टी की सांसद भी रहीं।

 मृत्यु 
आजाद हिंद फौज की महिला इकाई की पहली कैप्टन रहीं स्वतंत्रता संग्राम सेनानी लक्ष्मी सहगल का कानपुर के एक अस्पताल में 23 जुलाई 2012 को निधन हो गयी। लक्ष्मी सहगल की हालत दिल का दौरा पड़ने के बाद से गम्भीर बनी हुई थी।

 बाहरी कड़ियाँ 

 सम्भाविका शर्मा द्वारा लक्ष्मी सहगल: ए लाइफ ऑफ़ स्ट्रगल एंड सेक्रिफाइस (अंग्रेज़ी में)
 २००२ में रीडिफ़ पर साक्षात्कार

श्रेणी:1914 में जन्मे लोग
श्रेणी:आज़ाद हिन्द फ़ौज
श्रेणी:भारतीय स्वतन्त्रता संग्राम
श्रेणी:नास्तिक
श्रेणी:२०१२ में निधन
सुरु नदी

thumb|200px|कारगिल में बहती सुरु नदी।
सुरु नदी जम्मू एवं कश्मीर राज्य में बहने वाली एक नदी है। यह ज़ांस्कर शृंखला की पूर्वी एवं उत्तरी सीमा बनाती है। 
 सहायक एवं संदर्भ श्रोत 

श्रेणी:आधार
श्रेणी:जम्मू और कश्मीर की नदियाँ
श्रेणी:ज़ांस्कर
सम्मान

सम्मान एक अमूर्त अवधारणा है जो योग्यता और प्रतिष्ठा का आवेश है जो किसी व्यक्ति या संस्था जैसे कि परिवार, विद्यालय, रेजिमेंट या राष्ट्र के सामाजिक स्तर और स्व-मूल्यांकन दोनों को प्रभावित करता है। तदनुसार, व्यक्तियों (या संस्थानों) को विशिष्ट कार्यों के सामंजस्य के आधार पर मूल्य और कद प्रदान किया जाता है। कामुकता के संबंध में, पारम्परिक रूप से सम्मान "शुद्धता" या "कौमार्य" के साथ जुड़ा रहा है या विवाहित पुरुषों और महिलाओं के मामले में "निष्ठा" से। सम्मान की अवधारणा के महत्त्व में आधुनिक दुनिया में गिरावट आई है और अंत:करण ने इस की जगह ले ली है। 

एक संज्ञा के रूप में, सम्मान किसी पुरस्कार का उल्लेख भी कर सकता है। उदाहरण के लिये किसी राष्ट्र द्वारा दिए गए। इस तरह के सम्मान में सैन्य पदक शामिल होते हैं, लेकिन अधिकतर आम तौर पर इसका मतलब नागरिक पुरस्कार होता है, जैसे कि पद्म श्री, नाइटहुड या पाकिस्तानी निशान-ए–पाकिस्तान।

इन्हें भी देखें
 इज़्ज़त
 सम्मान हत्या

श्रेणी:सम्मान
भगवा ध्वज

right|thumb|मराठा साम्राज्य का भगवा ध्वज
भगवा ध्वज भारत का ऐतिहासिक एवं सांस्कृतिक ध्वज है । यह हिन्दुओं और बौद्धो के महान प्रतीकों में से एक है। इसका रंग भगवा (saffron) होता है। यह त्याग, बलिदान, ज्ञान, शुद्धता एवं सेवा का प्रतीक है। यह भारतीय संस्कृति का शास्वत सर्वमान्य प्रतीक है।

भगवा ध्वज, हिन्दू संस्कृति और बौद्ध संस्कृती एवं धर्म का शाश्वत प्रतीक है। यही ध्वज सभी मंदिरो, आश्रमों में लगाया जाता है। छत्रपति शिवाजी महाराज की सेना का यही ध्वज था।  प्रभु श्री राम, भगवान श्री कृष्ण और अर्जुन के रथों पर यही ध्वज लहराता था। 

छत्रपति शिवाजी के अनुसार ध्वज का भगवा रंग उगते हुए सूर्य का रंग है; अग्नि की ज्वालाओ का रंग है। उगते सूर्य का रंग और उसे ज्ञान, वीरता का प्रतीक माना गया और इसीलिए हमारे पूर्वजों ने इसे सबका प्रेरणा स्वरूप माना।

राष्ट्रीय स्वयंसेवक संघ ने परम पवित्र भगवा ध्वज को ही अपना गुरु माना है। संघ की शाखाओं में इसी ध्वज को लगाया जाता है, इसका ही वंदन होता है और इसी ध्वज को साक्षी मानकर सारे कार्यकर्ता राष्ट्रसेवा, जनसेवा की शपथ लेते  हैं। और उनको समझाया जाता है कि राष्ट्राध्वज तिरंगा के जैसे ही धर्म ध्वज का भगवा ध्वज सम्मान करे। 

भारत की स्वतंत्रता के बाद भगवा ध्वज को राष्ट्रीय ध्वज घोषीत करना चाहिए, ऐसा संघ तथा हिंदू संघटनों का आग्रह था। राष्ट्रीय स्वयंसेवक संघ के मुख्य कार्यालय नागपुर में हमेशा भगवा ध्वज लहराता है किन्तु स्वातंत्र्य दिवस तथा गणतंत्र दिवस पर राष्ट्रध्वज तिरंगा को भी मानवंदना दी जाती है।

 इन्हें भी देखें 
 तिरंगा
 ध्वज
 बौद्ध ध्वज

सन्दर्भ

श्रेणी:भारतीय संस्कृति
श्रेणी:हिन्दू धर्म
हिमालय पर्वतारोहण संस्थान

thumb|200px|दार्जीलिंग स्थित हिमालय पर्वतारोहण संस्थान
हिमालय पर्वतारोहण संस्थान की स्थापना ४ नवंबर, १९५४ में भारत में पर्वतारोहण को क्रीड़ा के रूप में बढ़ावा देने हेतु की गई थी। यह तेनसिंह नोर्के और एडमंड हिलेरी क्ली १९८३ में माउंट एवरेस्ट पर चढ़ाई के उत्साह का परिणाम था। भारत के प्रथम प्रधानमंत्री श्री जवाहरलाल नेहरू के प्रयास से इसे दार्जीलिंग क्षेत्र में लगभग २१०० मीटर (६९०० फीट) की ऊँचाई पर बनाया गया। तेनज़िंग नोर्के इसके प्रथम अध्यक्ष बने।

इसके वर्तमान अध्यक्ष कर्नल जे एस ढिल्लों हैं।
 सन्दर्भ 

बाहरी कड़ियाँ
 आधिकारिक जालस्थल

श्रेणी:पर्वतारोहण
श्रेणी:भारत में स्थित संगठन
श्रेणी:दार्जीलिंग
श्रेणी:पश्चिम बंगाल